Diari Oficial de la Generalitat Valenciana


Sumari del DOGV 7942, del 22-12-2016 (2016/10384)

RESOLUCIÓ de 16 de desembre de 2016, de la Universitat Miguel Hernández d'Elx, per la qual s'aprova l'oferta d'ocupació pública per a l'any 2016 de places de personal funcionari d'administració i serveis de la Universitat Miguel Hernández d'Elx.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7942

Data del DOGV
:   22-12-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/10703


Data del document
:   16-12-2016

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 16 de desembre de 2016, de la Universitat Miguel Hernández d'Elx, per la qual s'aprova l'oferta d'ocupació pública per a l'any 2016 de places de personal funcionari d'administració i serveis de la Universitat Miguel Hernández d'Elx. [2016/10836]  
En virtut del que disposa l'article 21.U.2.j de la Llei 48/2015, de 29 d'octubre, de pressupostos generals de l'Estat per a l'any 2016, que fixa la taxa de reposició autoritzada en un 100 per cent dels cessament d'empleats fixos durant l'any 2015, i que les places resultants de la dita taxa de reposició d'efectius han d'incloure's en una oferta d'ocupació pública.  
Considerant el que disposa l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, referits a l'oferta d'ocupació pública.  
  
Realitzat el tràmit d'informació als representants dels treballadors, en reunió de data 26 de juliol de 2016.  
Vist l'informe favorable de la Direcció General d'Universitat, Investigació i Ciència, de data 19 d'octubre de 2016.  
Acordat pel Consell de Govern de la Universitat Miguel Hernández d'Elx, en data 30 de novembre de 2016, l'aprovació de l'oferta d'ocupació pública per a l'any 2016 de places de personal funcionari d'administració i serveis d'aquesta universitat, de conformitat amb la taxa de reposició autoritzada.  
Fent ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell.  
A proposta de la gerent, Emma Benlloch Marco, resolc:  
  
Primer  
Publicar en el Diari Oficial de la Generalitat Valenciana l'oferta d'ocupació pública per a l'any 2016, referida a personal funcionari d'administració i serveis, aprovada per l'Acord del Consell de Govern de 30 de novembre de 2016, i que figura a continuació:  
- Lloc F55348, tècnic jurídic, classificació A1, 24 E038.  
- Lloc F55191, auxiliar administratiu, classificació C1/C2 14 E024  
  
Segon  
Seguint el que disposa l'article 70.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de tres anys, comptats a partir de la publicació d'aquesta resolució.  
  
  
Tercer  
Les convocatòries i les seues bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i en el Boletín Oficial del Estado.  
  
Quart  
Aquesta oferta d'ocupació pública s'executarà per mitjà de processos selectius que garantisquen els principis constitucionals d'igualtat, mèrit i capacitat i els previstos en l'article 55.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i en el 51 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
Cinqué  
Contra aquesta resolució, que esgota la via administrativa, pot interposar-se recurs contenciós administratiu en el termini de dos mesos comptats a partir de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; en l'article 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptat a partir de l'endemà de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no es dicte una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que s'utilitze qualsevol altra via que es considere oportuna.  
  
Elx, 16 de desembre de 2016.- El rector: Jesús T. Pastor Ciurana.